b"\n_START_ARTICLE_\nCallej\xc3\xb3n de Hamel\n_START_PARAGRAPH_\nEl Callej\xc3\xb3n de Hamel \xc3\xa9s un carrer\xc3\xb3 situat entre els carrers Aramburu i Hospital en el municipi de Centro Habana a la prov\xc3\xadncia de Ciudad de La Habana. Aquest carrer\xc3\xb3 rendeix tribut a la cultura afrocubana i est\xc3\xa0 ple de pintures, murals i escultures. La majoria dels murals descriuen de\xc3\xaftats afrocubanes. Tamb\xc3\xa9 hi ha escultures fetes de restes de velles bicicletes i banyeres abandonades._NEWLINE_Al migdia de cada diumenge, el Callejon de Hamel es converteix en una explosi\xc3\xb3 de ball i m\xc3\xbasica afrocubana, una celebraci\xc3\xb3 encap\xc3\xa7alada per grups famosos com el Clav\xc3\xa9 i Guaguanco._NEWLINE_El seu nom es deu a Fernando Belleau Hamel, nord-americ\xc3\xa0 d'origen franco-alemany, que va organitzar un negoci de mat\xc3\xa8ria primera i fosa i va ser molt gener\xc3\xb3s amb els seus empleats._NEWLINE_El 1990 Salvador Gonz\xc3\xa1lez Escalona, pintor, escultor i muralista va arribar al carrer\xc3\xb3 per pintar un mural a ca un amic i va acabar pintant tot el que tenia a prop._NEWLINE_El seu objectiu \xc3\xa9s oferir l'art creador al poble, revitalitzant un carrer oblidat pel temps i per la ciutat, i transformar-lo en una Galeria d'Art, on el mateix barri formaria part indissoluble d'una creaci\xc3\xb3 \xc3\xbanica en el seu g\xc3\xa8nere, al pa\xc3\xads i al m\xc3\xb3n, que estigu\xc3\xa9s sempre a l'abast de nens, ancians, obrers i professionals."